খিলঞ্জীয়াৰ ৰক্ষাকৱচ হিচাপে পৰিচিত এন আৰ চিৰ চূড়ান্ত খচৰা তথা পূৰ্ণাংগ খচৰা সোমবাৰে প্ৰকাশ পোৱাত বিভিন্ন ঠাইৰ লগতে বাক্সা জিলাৰ এন আৰ চি কেন্দ্ৰসমূহতো এন আৰ চিত নাম চাবৰ বাবে হেতা-ওপৰা লগা পৰিলক্ষিত হয়।
উল্লেখযোগ্য যে জিলা উপায়ুক্তৰ কাৰ্যালয়ৰ তথ্য মতে বাক্সা জিলাত ৯,৬৬,৩৫৮ জন লোকে এন আৰ চিত আৱেদন কৰিছিল। ইয়াৰে সোমবাৰে প্ৰকাশিত চূড়ান্ত খচৰাত ৮,১৬,৭৮৩ জনৰ নাম অন্তৰ্ভুক্ত হয়।
আনহাতে আৱেদনকাৰী সকলৰ ভিতৰত ১,৪৯,৫৭৪ জন লোকৰ নাম সোমবাৰে প্ৰকাশ পোৱা এন আৰ চিৰ খচৰাৰ পৰা বাদ পৰে।
মন কৰিব লগীয়া যে বাক্সা জিলাৰ মুছলপুৰ ৰাজহ চক্ৰৰ অন্তৰ্গত ১নং নিকাছি এন আৰ চি কেন্দ্ৰত কেইবাজনো লোকৰ নাম এন আৰ চিৰ তালিকাত অন্তৰ্ভুক্ত হোৱা নাই। বিশেষকৈ এন আৰ চিৰ কামত নিয়োজিত দুগৰাকী এফ এল অ'ৰ লগতে ভূটানখুঁটি গাঁৱৰ গাঁওবুঢ়া সোমনাথ শৰ্মাৰ নামো এন আৰ চিৰ চূড়ান্ত খচৰাৰ পৰা বাদ পৰিছে।
ফলত তেওঁলোকে এন আৰ চিৰ চূড়ান্ত খচৰাত নাম বাদ পৰি ৰোৱা বিষয়টোৰ সন্দৰ্ভত দুখ প্ৰকাশ কৰিছে যদিও পৰৱৰ্তী সময়ত তেওঁলোকে পুনৰ আৱেদন কৰিব বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
